laion/Wikipedia-Exotic huggingface dataset:
সিরাজুল হক (দ্ব্যর্থতা নিরসন)

সিরাজুল হক নামটি নিম্নের ব্যক্তিবর্গকে নির্দেশ করতে পারেঃ সিরাজুল হক (বাচ্চু মিয়া), বাংলাদেশের আইনজীবী ও রাজনীতিবিদ যিনি সাবেক কুমিল্লা-৪ (বর্তমান ব্রাহ্মণবাড়িয়া-৪ কসবা-আখাউড়া) আসনে সাবেক সংসদ সদস্য। সিরাজুল হক (বীর প্রতীক), বীর প্রতীক খেতাব প্রাপ্ত মুক্তিযোদ্ধা। সিরাজুল হক (শিক্ষাবিদ), বাংলাদেশী শিক্ষাবিদ এবং গবেষক। সিরাজুল হক বীর প্রতীক, বীর প্রতীক খেতাব প্রাপ্ত মুক্তিযোদ্ধা। সিরাজুল হক (রাজনীতিবিদ), জামালপুর-৫ আসনের সাবেক সাংসদ ও সাবেক স্বাস্থ্য উপমন্ত্রী। সিরাজুল হক (পাকিস্তানি রাজনীতিবিদ) –পাকিস্তানি রাজনীতিবিদ, যিনি জামায়াতে ইসলামী পাকিস্তানের আমির। সেরাজুল হক, বাংলাদেশের রাজনীতিবিদ ও চিকিৎসক যিনি বিলুপ্ত জামালপুর-৮ এবং শেরপুর-৩ আসনের সংসদ সদস্য ছিলেন। সিরাজুল হক খান, বাংলাদেশের মুক্তিযুদ্ধে শহীদ বুদ্ধিজীবী। সিরাজুল হক মজুমদার, মওলানা আবদুল হামিদ খান ভাসানীর অন্যতম সহযোগী প্রখ্যাত কৃষকনেতা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ট্রান্সপোর্ট ফর লন্ডন

ট্রান্সপোর্ট ফর লন্ডন বাটিএফএল (ইংরেজি: Transport for London বা TfL) যুক্তরাজ্যএর বৃহত্তর লন্ডন –এর পরিবহন ব্যবস্থার জন্য দায়িত্বপ্রাপ্ত পরিচালকবর্গ এর দায়িত্ব হল লন্ডনের পরিবহন ব্যবস্থার জন্য গৃহীত কৌশল বাস্তবায়ন করা এবং লন্ডন এর পরিবহন ব্যবস্থা-কে নিয়ন্ত্রণ করা। এর প্রধান শাখা ওয়েস্টমিন্সটার শহর এর উইন্সডর হাউস এ অবস্থিত। টিএফএল বৃহত্তর লন্ডন কর্তৃপক্ষ আইন ১৯৯৯ এর কারণে বৃহত্তর লন্ডন কর্তৃপক্ষের একটি অংশ হিসেবে ২০০০ সালে প্রতিষ্ঠিত হয়েছিল। টিএফএল এর প্রথম কমিশনার ছিলেন বব কাইলি। প্রথম চেয়ারম্যান ছিলেন লন্ডনের মেয়র কেন লিভিংস্টোন এবং সহ-সভাপতি ছিলেন ডেভ উইতজেল। লিভিংস্টোন এবং উইতজেল ২০০৮ সালের মেয়র নির্বাচনে বরিস জনসন এর নির্বাচিত হওয়ার আগ পর্যন্ত দায়িত্বপ্রাপ্ত ছিলেন। টিএফএল ২০০৩ সাল পর্যন্ত লন্ডন পাতালের দায়িত্ব গ্রহণ করেনি। তবে এর জন্য বিতর্কিত পাবলিক প্রাইভেট পার্টনারশিপ চুক্তি হওয়ার পর তারা এই দায়িত্ব গ্রহণ করে। এছারাও ট্যাক্সি ক্যাব এর নিয়ত্রন-এর দায়িত্ব মেট্রোপলিটন পুলিশের হাতে ছিল ট্রান্সপোর্ট ফর লন্ডন গ্রুপ আর্কাইভ টিএফএল এবং এর পূর্বসূরি সংস্থাগুলোর বাণিজ্যিক নতি সংগ্রহ ও সংরক্ষণ করে। গোড়ার দিকের কিছু নথি টিএফএল গ্রুপ আর্কাইভ-এর পক্ষে লন্ডন মেট্রোপলিটন আর্কাইভ এ সংরক্ষিত আছে। ২০০৫ সালের ৭ জুলাই লন্ডন-এর বাসে বোমা-হামলার পর অনেক কর্মকর্তা এবং কর্মচারী নতুন বছরের সম্মান ২০০৬ –এর তালিকায় ঠাই পেয়েছিলেন। এর কারণ ছিল তারা, বেচে যাওয়া মানুষদের বের হয়ে আসতে, লাশ সরাতে, এবং পরিবহন ব্যবস্থা-কে সচল রেখে লাখো যাত্রীদের দিনশেষে কর্মস্থল ত্যগে অবদান রেখেছিলেন। এদের মধ্যে পিটার হেনডি যিনি ঐ সময়ের সারফেস ট্রান্সপোর্ট বিভাগের প্রধান ছিলেন এবং টিম ও’টুল, পাতাল বিভাগের প্রধান অর্ডার অফ ব্রিটিশ এম্পায়ার পদক পান। এছারাও ডেভিড বয়স, স্টেশন সুপারভাইসর, লন্ডন পাতাল -অর্ডার অফ ব্রিটিশ এম্পায়ার; জন বয়েল, ট্রেন অপারেটর, লন্ডন পাতাল(এমবিই); পিটার স্যানদারস গ্রুপ স্টেশন ম্যানেজার (এববিই); আলান ডেল, নেটওয়ার্ক লিয়াসন ম্যানেজার, লন্ডন বাস(এমবিই) এবং জন গার্ডনার ইভেন্ট প্ল্যানিং ম্যানেজার (এমবিই) "Company information ওয়েব্যাক মেশিনে আর্কাইভকৃত ৯ জানুয়ারি ২০১৩ তারিখে." Transport for London. Retrieved: 2011-02-09. "Registered office: Windsor House, 42–50 Victoria Street, London SW1H 0TL." "Legislative framework"। Transport for London। ২০১২-০১-২৩ তারিখে মূল থেকে আর্কাইভ করা। সংগ্রহের তারিখ ২০০৮-০৯-০৬।  Alan Hamilton (১৬ ফেব্রুয়ারি ২০০৬)। "It was all just part of the job, say honoured 7/7 heroes"। The Times। ২০০৮-১১-২৩ তারিখে মূল থেকে আর্কাইভ করা। সংগ্রহের তারিখ ২০১১-০৫-২২।  "Queen hails brave 7 July workers"। BBC News। ১৫ ফেব্রুয়ারি ২০০৬। সংগ্রহের তারিখ ২০১১-০৫-২২।  "Two TfL July 7 heroes honoured in New Years List"। TfL। ২ জানুয়ারি ২০০৭। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০১১-০৫-২২।  উইকিমিডিয়া কমন্সে ট্রান্সপোর্ট ফর লন্ডন সংক্রান্ত মিডিয়া রয়েছে। ট্রান্সপোর্ট ফর লন্ডন ওয়েব্যাক মেশিনে আর্কাইভকৃত ৮ আগস্ট ২০১৩ তারিখে – অফিসিয়াল ওয়েবসাইট (বাংলা) ট্রান্সপোর্ট ফর লন্ডন – অফিসিয়াল ওয়েবসাইট (ইংরেজি) উন্নত পরিবহনের জন্য লন্ডনের প্রচারাভিজান গসংগঠন (ইংরেজি) London travel watch (ইংরেজি) London Bus Routes Zenfolio (ইংরেজি) From The Upper Deck, photography project, photos taken from London Double Deckers Buses (ইংরেজি)
দামেস্ক জয়, ১৯২০

১৯২০ সালে ফরাসিরা দামেস্ক জয় করে। এটি ছিল সিরিয়া-ফ্রান্স যুদ্ধের চূড়ান্ত পর্যায়। ফরাসিরা আরবদের কোনো প্রকার বাধা ছাড়াই দামেস্ক জয় করে নেয়। এর ফলে সিরিয়া আরব রাজতন্ত্র বিলুপ্ত হয় এবং সিরিয়ায় ফরাসি মেন্ডেট শুরু হয়। ফরাসি ও হাশেমিদের মধ্যকার যুদ্ধ ১৯২০ সালে সূত্রপাত হয়। শীঘ্রই এই যুদ্ধ নবগঠিত সিরিয়ার রাজতন্ত্রের জন্য হুমকিস্বরূপ হয়ে উঠে। রাজা ফয়সাল ফ্রান্সের সাথে দীর্ঘমেয়াদী রক্তাক্ত যুদ্ধের কথা বিবেচনা করে ১৪ জুলাই আত্মসমর্পণ করেন। কিন্তু তার আদেশ অমান্য করে যুদ্ধ মন্ত্রী জেনারেল ইউসুফ আল-আজমা তার সৈন্যবাহিনী নিয়ে মায়সালুনের দিকে অগ্রসর হন। মায়সালুনের যুদ্ধে সিরিয়া পরাজিত হয়। ফরাসি সৈন্যরা দামেস্কের দিকে যাত্রা করে এবং ২৪ জুলাই তারা দামেস্ক জয় করে। তার একদিন পর আলাউদ্দিন আল-তারুবির নেতৃত্বে ফরাসিপন্থি সরকার প্রতিষ্ঠিত হয়। সিরিয়ায় ফরাসি অভিযান সিরিয়ান বিদ্রোহ সুলতান আল-আত্রাশ মধ্যপ্রাচ্যে আধুনিক সংঘাতসমূহের তালিকা Eliezer Tauber. The Formation of Modern Syria and Iraq. Frank Cass and Co. Ltd. Portland, Oregon. 1995.
.ইই

.ইই ইস্তোনিয়ার কান্ট্রি কোড টপ-লেভেল ডোমেইন, ইন্টারেনেট প্রদত্ত রাষ্ট্রীয় সংকেত ও ডোমেইন সাফিক্স। ইস্তোনিয়া ইন্টারনেট ফাউন্ডেশন এটি নিয়ন্ত্রণ করে থাকে। এই ডোমেইন নামটি ১৯৯২ সালে চালু হয় এবং ২০১০ সাল পর্যন্ত ইইনিক এটি নিয়ন্ত্রণ করেছে। .com.ee – ব্যবসায়িক উদ্দেশ্যে ব্যবহারের জন্য। .pri.ee – সতন্ত্রভাবে ব্যবহার করা যায়। .fie.ee – ব্যক্তিগত ব্যবসাপ্রতিষ্ঠান সম্পর্কিত .med.ee – মেডিকেল ও স্বাস্থ্য বিষয়ক। EENet registration page (in FAQ) IANA .ee whois information
শাহ ইসমাইল শহীদ

শাহ ঈসমাইল শহীদ ছিলেন একজন ভারতীয় আহলে-হাদিস-হানাফি-মাতুরিদি ইসলামি পণ্ডিত , সুফি - সালাফিবাদের মধ্যপন্থী সংস্কারক । উনিশ শতকে পাঞ্জাবের শিখ রাজ্যের বিরুদ্ধে সৈয়দ আহমদ বেরলভির ডাক দেয়া জিহাদের তিনি একজন যোদ্ধা ছিলেন। আহলে হাদিস, তাবলিগ জামাত এবং দেওবন্দীদের কাছে তিনি সন্মানিত। শাহ মুহাম্মদ ইসমাইল ছিলেন শাহ আবদুল গনির একমাত্র পুত্র ও শাহ ওয়ালিউল্লাহ মুহাদ্দিস দেহলভির নাতি। শাহ আবদুল আজিজ মুহাদ্দিস, শাহ রফিউদ্দিন মুহাদ্দিস ও শাহ আবদুল কাদির মুহাদ্দিস তার চাচা ছিলেন। শাহ ইসমাইল ১১৯৩ হিজরির ১২ রবিউল আউয়াল (২৬ এপ্রিল ১৭৭৯ খ্রিষ্টাব্দ) জন্মগ্রহণ করেন। প্রচলিত কিছু সূফি কর্মকাণ্ডের জবাবে তিনি “তাকউইয়াতুল ঈমান” নামক গ্রন্থ রচনা করেন। তবে তিনি নিজেও সূফি ছিলেন এবং সৈয়দ আহমদ শহীদের অনুসারী ছিলেন। পাঞ্জাবের শিখ রাজ্যের বিরুদ্ধে তিনি সৈয়দ আহমদ শহীদের জিহাদে অংশ নেন। সৈয়দ আহমদ শহীদ ও শহীদ ইসমাইল শহীদ তাদের সঙ্গী মুজাহিদ, বালাকোটের ৬টি সোয়াতি গোত্র ও কাঘানের সৈয়দদের সহায়তায় বেশ কিছু বিদ্রোহে নেতৃত্ব দেন ও শিখদের বিরুদ্ধে লড়াই করেন। ১৮৩১ সালের ৬ মে সৈয়দ আহমদ শহীদ ও শাহ ইসমাইল শহীদ কয়েকশত অনুসারী বালাকোটের যুদ্ধে শাহাদাত বরণ করেন। তাদেরকে বালাকোটে দাফন করা হয়। তার মাজার সাদাসিধেভাবে এখনো সেখানে অবস্থিত। তবে সৈয়দ আহমদ শহীদের মৃতদেহ খুজে পাওয়া যায়নি। তার কবর কোথায় তা নিয়ে দ্বিধা রয়েছে। A treatise on the principles of Fiqh (ইসলামিক ব্যবহারশাস্ত্র)। A treatise on logic, স্যার সৈয়দ আহমদ খান এটি উদ্ধৃত করেছেন। "Clarifying the evident truth about the rulings concerning the dead and the shrines" নামের বই। তবে তিনি বইটি সম্পূর্ণ করতে পারেননি। এটি উর্দু অনুবাদসহ দুই বা তিনবার প্রকাশিত হয়। "The Status and Dignity of an Imam" এর ফার্সি পান্ডুলিপি এখন দুর্লভ, তবে উর্দু অনুবাদ সহজলভ্য। "Illuminating the two eyes in regard to the raising of hands" এটি হাদিসের সংগ্রহ। এখানে নামাজের সময় হাত তোলার ব্যাপারে হাদিস রয়েছে। এই বইটি এর উর্দু সংস্করণসহ বেশ কয়েকয়ার প্রকাশিত হয়েছে। পাকিস্তানের জামায়াতে আহলে হাদিস এটির আরবি সংস্করণ ব্যাখ্যাকারী নোটসহ প্রকাশ করেছে। "The Straight Path" এই বইটির চারটি অধ্যায় আছে। প্রথম অধ্যায়টি শাহ ইসমাইল শহীদ লিখেছেন। এর বিষয়বস্তুগুলো সৈয়দ শহীদ লিখেছেন। তবে লেখার ধরন ও প্রকাশভঙ্গি শাহ শহীদের মত। এর উর্দু সংস্করণও প্রকাশিত হয়েছে। এর ফার্সি সংস্করণ শুধু একবারই ছাপা হয় এবং এখন তা দুর্লভ। "Taqwiyat-ul-Iman" (বিশ্বাসের সুদৃঢ়) Yak-Rozi (One dayer), এটি একটি সংক্ষিপ্ত গ্রন্থ। তার লেখা "তাকউইয়াতুল ঈমান" গ্রন্থের ব্যাপারে মৌলভি ফযল হক খয়রাবাদীর আপত্তির জবাবে তিনি এই বই লেখেন। শাহ শহীদ যখন মসজিদের দিকে যাচ্ছিলেন তখন তিনি মৌলভি ফযল হকের চিঠি পান। নামাজের পর তিনি লিখতে বসেন এবং এক নিমেষে উত্তর লিখে ফেলেন। তাই বইটির এরূপ নাম দেয়া হয়েছে। Makateeb (The written notes), এটি অন্যতম বৃহৎ সংগ্রহ। এগুলোর মধ্যে কিছু তার নামে পরিচিত। এগুলোর অধিকাংশ তিনি সৈয়দ শহীদের অনুপ্রেরণায় লিখেছেন। Profile of Dehlvi on books.google.com website Retrieved 16 August 2018 পরিষদ, সম্পাদনা (জুন ১৯৮২)। সংক্ষিপ্ত ইসলামি বিশ্বকোষ ১ম খণ্ড। শেরেবাংলা নগর, ঢাকা: ইসলামিক ফাউন্ডেশন বাংলাদেশ। পৃষ্ঠা ১৮৬। আইএসবিএন 954-06-022-7। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) Ambela - Imperial Gazetteer of India, v. 5, p. 289 Strengthening of the faith, By Shah Ismail Shaheed www.islambasics.com Audio lectures www.quransunnah.com Taqwiyatul Imaan(Hindi) Background
প্লোতিনোস

প্লোতিনোস (গ্রিক: Πλωτῖνος, লাতিন: Plotinus) (২০৪/৫ - ২৭০) প্রাচীন মিশরে জন্মগ্রহণকারী গ্রিক বংশোদ্ভূত দার্শনিক যাকে নয়াপ্লাতোবাদের জনক হিসেবে অভিহিত করা হয়। প্লেটোর দর্শন থেকে উদ্বুদ্ধ হয়ে তিনি একটি জটিল আধ্যাত্মিক বিশ্বতত্ত্ব তৈরি করেন যার মৌলিক উপাদান তিনটি- একক সত্ত্বা, বুদ্ধিমত্তা এবং আত্মা। তার মতে এই তিন সত্ত্বার সৃজনশীল সমন্বয়ের মাধ্যমেই সকল সত্ত্বা অস্তিত্ব লাভ করে। এই উৎপত্তি কেবল কার্যকারণ নয় বরং এক ধরনের ধ্যানের উপরও নির্ভর করে। বুদ্ধিবৃত্তিক ধ্যানকে তিনি সৃষ্টির মূলনীতির সাথে মিলিয়েছেন, তার বিশ্বে ধ্যানের মাধ্যমেই সকল সত্ত্বা একত্রিত হয়ে সর্বব্যাপী বাস্তবতা তৈরি করে। প্লোতিনোসকে পুরোপুরি সর্বপ্রাণবাদী বলা যাবে না কিন্তু এটা সত্য যে তার জগতে শূন্য থেকে কিছু সৃষ্টি হতে পারে না। বিশ্বতাত্ত্বিক চিন্তাভাবনার পাশাপাশি প্লোতিনোস অনুভূতি উপলব্ধির প্রক্রিয়া এবং জ্ঞান নিয়ে একটি অনন্য তত্ত্ব প্রস্তাব করেছিলেন। এই তত্ত্বের ভিত্তি হিসেবে যে ধারণা কাজ করেছিল তা হচ্ছে, মন কেবল একটি জড় তথ্য সংগ্রাহক নয়, সে কম্পিউটারের মত কেবল তথ্য সংগ্রহ করে চলে না, বরং তার অনুভবের বস্তুটিকে সে তার মত করে রূপ ও গড়ন দেয়। এ হিসেবে তাকে আধুনিক রূপতত্ত্বের (ফেনোমেনোলজি) অগ্রদূত হিসেবে বিবেচনা করা যায়। উল্লেখ্য মাত্র বিংশ শতকে জার্মান দার্শনিক এডমুন্ড হুসার্ল রূপতত্ত্বের জন্ম দিয়েছেন। প্লোতিনোস মনে করতেন আত্মার দুটি অংশ রয়েছে- উচ্চকক্ষ ও নিম্নকক্ষ। উচ্চকক্ষ অপরিবর্তনীয় ও স্বর্গীয় এবং নিম্নকক্ষ থেকে পুরোপুরি আলাদা থাকা সত্ত্বেও সে নিম্নকক্ষকে প্রাণ দেয়। নিম্নকক্ষ ব্যক্তিত্বের প্রতিনিধিত্ব করে, সুতরাং এতেই সব ধরনের আবেগ-অনুভূতি ও কলঙ্কের অবস্থান। এই দ্বিকক্ষবিশিষ্ট আত্মাকে সমর্থন করতে গিয়ে তিনি মানুষের ব্যক্তিগত নৈতিকতাবোধকে পুরোপুরি অবজ্ঞা করেন এবং কেবলমাত্র কোন মরমী উপায়ে উচ্চকক্ষের সাথে মিলিত হওয়াকেই নৈতিকতা অর্জনের একমাত্র উপায় হিসেবে গণ্য করেন। প্লোতিনোসের দর্শনের প্রায় পুরোটাই তার প্রবন্ধসমগ্রে পাওয়া যায় যা তার ছাত্র পোরফিরিওস ছয় খণ্ডে সংকলন করেছিলেন, প্রতি খণ্ডে নয়টি করে প্রবন্ধ ছিল। এই রচনাসমগ্র বর্তমানে Enneads নামে পরিচিত। Edward Moore, Plotinus, Internet Encyclopedia of Philosophy, উইকিউক্তিতে Plotinus সম্পর্কিত উক্তির সংকলন রয়েছে। Enneads-এর রচনাসমগ্র Greek original (Adolf Kirchhoff ১৮৫৬ সালের সংস্করণের স্ক্যান) ইংরেজি ও কিছু অংশের ফরাসি অনুবাদ সহ Greek original, আরেকটি অনলাইন ইংরেজি অনুবাদ The Internet Classics Archive of MIT The Six Enneads ওয়েব্যাক মেশিনে আর্কাইভকৃত ২২ ডিসেম্বর ২০০৮ তারিখে ইংরেজি অনুবাদ করেছেন Stephen MacKenna ও B.S. Page On the Intelligible Beauty, অনুবাদ করেছেন Thomas Taylor Ennead V viii ওয়েব্যাক মেশিনে আর্কাইভকৃত ২৮ আগস্ট ২০১৭ তারিখে Philosophy Archive: An Essay on the Beautiful ১৯১৭ সালে অনুবাদ করেছেন Thomas Taylor On the First Good and the Other Goods, Ennead 1.7 ২০১১ সালে অনুবাদ করেছেন Eric S. Fallick বিশ্বকোষ Plotinus স্ট্যানফোর্ড এনসাইক্লোপিডিয়া অফ ফিলোসফি-র ভুক্তি, লিখেছেন Lloyd P. Gerson Internet Encyclopedia of Philosophy: "Plotinus" লিখেছেন Edward Moore বিবলিওগ্রাফি ইংরেজিতে, লিখেছেন Richard Dufour ফরাসি ভাষায় লিখেছেন Pierre Thillet গ্রন্থাগারে প্লোতিনোস সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) Plotinus' Criticism of Aristotle's Categories (Enneads VI, 1-3) টীকাসহ বিবলিওগ্রাফি আছে
মন্দ মেয়ের উপাখ্যান

মন্দ মেয়ের উপখ্যান এটি ২০০২ সালে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটি খ্যাতিমান চলচ্চিত্রকার বুদ্ধদেব দাশগুপ্ত লিখেছেন এবং নির্মাণ করেছেন। ছবিতে অভিনয় করেছেন ঋতুপর্ণা সেনগুপ্ত, শ্রীলেখা মিত্র প্রমুখ। বাঙালি লেখক প্রফুল্ল রায়ের একটি ছোটগল্পের উপর ভিত্তি করে, পরিচালক দাশগুপ্ত চলচ্চিত্রটি নির্মাণ করেন। কাহিনীটি এগিয়ে যায় মেয়ে চরিত্র লতিকে ঘিরে যার মা রজনী একজন পতিতা। তিনি গ্রামীণ ভারতের এক পতিতালয়ে কাজ করেন। কিন্তু তিনি চান তার মেয়ে লতি এই নিন্দিত-নিষিদ্ধ জগৎ থেকে বেরিয়ে যাক। রজনী তার মেয়েকে একজন বয়স্ক পুরুষ, যে কিনা ধনী এবং তার মেয়ের জন্য রক্ষক হবে এমন এক ব্যক্তির কাছে বিয়ে দেয়ার চেষ্টা করতে থাকেন। ঐদিকে লতি অবশ্য স্কুলে ফিরে পড়াশোনা শেষ করতে চায়। সমকালীন মানুষের চাঁদে যাওয়ার খবর তার ভাবনাকে আন্দোলিত করে। মানবেতিহাসের যেদিন চন্দ্রজয়ের কথা সেদিন লতির মাস্টার ঐ গ্রাম থেকে কলকাতায় বদলি হয়ে যাওয়ার কথা বলেন। স্পষ্টত, এই আধুনিক সভ্যতা বিচ্ছিন্ন গ্রামে লতিকে নিয়ে মাস্টারের কলকাতা যাত্রা হয়ে ওঠে ক্ষুদ্র সমাজের নতুন গ্রহে অভিযাত্রা। এই নতুন জগতের আবিষ্কারকে মুক্তির অন্যান্য গল্পের সমান্তরালভাবে বর্ণনা করা হয়েছে, যেমন তিনটি তরুণ পতিতার গল্প, একজন বয়স্ক দম্পতির কোথাও যাওয়া এবং চাঁদে মানুষের অবতরণ। পরিচালকের একটি পরাবাস্তব দৃষ্টিভঙ্গিতে, একটি বোকাসোকা বিড়াল এবং একটি বুদ্ধিমান গাধাও ছবিতে উপস্থিত রয়েছে। ঋতুপর্ণা সেনগুপ্ত - রজনী সমতা দাস - লতি তাপস পাল - গণেশ অর্পণ বাসার - শিবু রাম গোপাল বাজাজ - নতবর পলধি শ্রীলেখা মিত্র - আয়শা পরিচালক - বুদ্ধদেব দাশগুপ্ত স্ক্রিন প্লে - বুদ্ধদেব দাশগুপ্ত প্রযোজক - আর্য্য ভট্টাচার্য সঙ্গীত - বুদ্ধদেব দাশগুপ্ত সিনেমাটোগ্রাফি - ভেন্যু সম্পাদনা - রবিরঞ্জন মৈত্র আর্ট - কৌশিক সরকার ২০০৩ - আনন্দলোক পুরস্কার - শ্রেষ্ঠ পরিচালক - বুদ্ধদেব দাশগুপ্ত ২০০৩ - শ্রেষ্ঠ এশিয়ান চলচ্চিত্র পুরস্কার - বুদ্ধদেব দাশগুপ্ত ২০০৩ - শ্রেষ্ঠ নির্বাচিত চলচ্চিত্রের জন্য জাতীয় চলচ্চিত্র পুরস্কার - Arya Bhattacharya (প্রযোজক), বুদ্ধদেব দাশগুপ্ত (পরিচালক) "Mando Meyer Upakshan(2003) Movie Awards"। www.gomolo.in। ২০১১-১০-০৪ তারিখে মূল থেকে আর্কাইভ করা। সংগ্রহের তারিখ ২০০৮-১০-২৯।  "Mondo Meyer Upakhyan (2002) - Awards"। www.imdb.com। সংগ্রহের তারিখ ২০০৮-১০-২৯।  ইন্টারনেট মুভি ডেটাবেজে মন্দ মেয়ের উপাখ্যান (ইংরেজি)
পুবের কলম

পুবের কলম কলকাতা থেকে প্রকাশিত বিভাগোত্তর বাঙ্গালী মুসলমানদের একমাত্র বাংলা দৈনিক সংবাদপত্র। দৈনিক কলম ভারত এবং আন্তর্জাতিক সংবাদের সাথে সাথে স্থানীয় ও আঞ্চলিক বিষয়সমূহ প্রকাশ করে। এটা বিনোদন, ব্যবসায়-বাণিজ্য, বিজ্ঞান, প্রযুক্তি, খেলাধুলা, চলচ্চিত্র, ভ্রমণ, চাকরি, শিক্ষা, স্বাস্থ্য, পরিবেশ, মানবাধিকার এবং অন্যান্য সংবাদও পরিবেশন করে। ১৯৮১ সাল থেকে এই পত্রিকাটি প্রকাশিত হচ্ছে। বর্তমানে এই পত্রিকার সম্পাদক আহমেদ হাসান। ১৯৮১ সালে একটি মাসিক পত্রিকা হিসেবে চালু করা হয় যা ১৯৮৩ সালে একটি সাপ্তাহিক পত্রিকা হয়ে ওঠে। এরপর ২০১১ সালে সারদা গোষ্ঠী এটি কেনে এবং ৪০,০০০ পর্যন্ত প্রচলন সঙ্গে একটি দৈনিক সংবাদপত্রে পরিণত করে। ২০১৩ সালে সারদা গ্রুপের আর্থিক কেলেঙ্কারির পরে আবার কলম ওয়েলফেয়ার এসোসিয়েশন্ এটি কিনে নেয় এবং দৈনিক সংবাদপত্র হিসাবে প্রকাশ করতে থাকে। এই সময় সাংসদ মুকুল রায় পত্রিকাটির আরেকটি সংস্করণ বের করেন যার নাম দেওয়া হয় আজকের কলম এবং সম্পাদনা করেন উত্তরপ্রদেশ এর শিক্ষাবিদ আসিফ খান। কয়েকমাস পরে আবার আহমেদ হাসান ইমরান এর সম্পাদনায় দৈনিক কলম পত্রিকা নিয়মিত ভাবে প্রকাশ হতে থাকে। বর্তমানে আজকের কলম এর সাথে দৈনিক কলম এর কোনো সম্পর্ক নেই। কলম পত্রিকায় অধিকাংশ বাংলা শব্দের ক্ষেত্রেই পশ্চিমবঙ্গ বাংলা আকাদেমি কর্তৃক সংস্কারকৃত বানানবিধি গৃহীত হয়েছে। তবে এতে আরবী ও উর্দু ভাষা শব্দাবলী করা হয়। কেবল অবঙ্গভাষী ব্যক্তিত্ববর্গের নাম এবং বহির্বঙ্গের কোন স্থাননামের ক্ষেত্রে এই পত্রিকা সংশ্লিষ্ট ব্যক্তিত্বের মাতৃভাষায় অথবা সংশ্লিষ্ট স্থানে প্রচলিত ভাষায় প্রচলিত বানান এবং উচ্চারণ অনুসারে শব্দটির প্রতিবর্ণীকরণ করে থাকে। "Assault charge on former chief of Saradha Group newspaper"। The Times of India। ১১ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৩।  "Mamata govt. enlists 5 more newspapers including TOI for libraries"। TwoCircles। সংগ্রহের তারিখ ১১ আগস্ট ২০১৩।  http://www.livemint.com/Politics/nSoyMCOJ5ekoYfr7KYbNEI/Trinamool-Congress-seizes-control-of-two-newspapers-owned-by.html http://rni.nic.in/display_title.asp?keepThis=true&TB_iframe=true[স্থায়ীভাবে অকার্যকর সংযোগ]
বেনেডিকটা বকোলি

বেনেডিকটা বকোলি হচ্ছেন একজন ইতালিয় মঞ্চ ও চলচ্চিত্র অভিনেত্রী। বকলি ১৯৬৬ সালের ১১ই ডিসেম্বর তারিখে মিলান শহরে জন্মগ্রহণ করেন, তবে বাল্যকালেই সপরিবারে রোম নগরীতে গমন করেন। তিনি ১৮ বছর বয়সে প্রথম টেলিভিশনে কাজ শুরু করেন।. Benedicta Boccoli, 2015 "Benedicta Boccoli dopo una brutta depressione è felicemente single"। ৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৩।  "Benedicta Boccoli"। ১২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৩।  "সংরক্ষণাগারভুক্ত অনুলিপি"। ৬ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৩।  "Serie TV "Forza 10": nel cast anche "L'artistissima" Benedicta Boccoli. L'Intervista"। ১০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৩।
ইয়োইচিরো নাম্বু

ইয়োইচিরো নাম্বু (ইংরেজি: Yoichiro Nambu; 南部 陽一郎 Nambu Yōichirō; জন্ম: ১৮ই জানুয়ারি, ১৯২১; মৃত্যু: ৫ জুলাই,২০১৫।) একজন জাপানি-মার্কিন পদার্থবিজ্ঞানী। তিনি ২০০৮ সালে পদার্থবিজ্ঞানে নোবেল পুরস্কার লাভ করেন। নাম্বু ১৯২১ সালে জাপানের টোকিওতে জন্মগ্রহণ করেন। তিনি টোকিও বিশ্ববিদ্যালয় থেকে পদার্থবিজ্ঞানে ১৯৪২ সালে বিএসসি এবং ১৯৫২ সালে ডিএসসি ডিগ্রি অর্জন করেন। ১৯৪৯ সালে ওসাকা সিটি ইউনিভার্সিটিতে সহযোগী অধ্যাপক পদে নিয়োগ পান। ১৯৫৪ সালে শিকাগো বিশ্ববিদ্যালয় এ যোগদান করেন এবং ১৯৫৮ সালে অধ্যাপক পদে উন্নীত হন। ১৯৭৪ থেকে ১৯৭৭ সাল পর্যন্ত তিনি এই বিভাগের চেয়ারম্যানের দায়িত্ব পালন করেন। http://www.aip.org/history/acap/biographies/bio.jsp?nambuy[স্থায়ীভাবে অকার্যকর সংযোগ]
২০১৩ পাকিস্তান ক্রিকেট দলের ওয়েস্ট ইন্ডিজ সফর

পাকিস্তান ক্রিকেট দল ১৪ জুলাই থেকে ২৮ জুলাই, ২০১৩ তারিখ পর্যন্ত ওয়েস্ট ইন্ডিজ সফরে ৫টি একদিনের আন্তর্জাতিক এবং ২টি টুয়েন্টি২০ আন্তর্জাতিক খেলায় অংশগ্রহণ করে। দুইটি টেস্ট ম্যাচ রাখা হলেও ভারত, শ্রীলঙ্কা এবং স্বাগতিক দলের অংশগ্রহণে ত্রি-দেশীয় সিরিজের জন্যে তা বাদ দেয়া হয়। ওয়েস্ট ইন্ডিজ ক্রিকেট বোর্ড সফর বাতিল করে আগস্টে অংশগ্রহণের জন্য পাকিস্তান ক্রিকেট বোর্ডকে অনুরোধ করলেও ভারত সফর এবং ২০১২ সালে স্থগিত জিম্বাবুয়ে সফর এতে প্রভাব বিস্তার করে। প্রথম ওডিআইয়ে পাকিস্তানের স্পিনার ও অল-রাউন্ডার শহীদ আফ্রিদি মাত্র ১২ রানে ৭ উইকেট লাভ করে নিজস্ব সেরা বোলিং করেন। এ বোলিংয়ের ফলে তিনি একদিনের ক্রিকেটের ইতিহাসে দ্বিতীয় সেরা বোলিং করার মর্যাদা লাভ করেন। গায়ানা টসে জয়ী হয়ে ব্যাটিংয়ের সিদ্ধান্ত নেয়। ওয়েস্ট ইন্ডিজ টসে জয়ী হয়ে ফিল্ডিংয়ের সিদ্ধান্ত নেয়। একদিনের ক্রিকেটের ইতিহাসে শহীদ আফ্রিদি’র ৭/১২ দ্বিতীয় সেরা বোলিং পরিসংখ্যান। একদিনের ক্রিকেটের ইতিহাসে শহীদ আফ্রিদি প্রথম ক্রিকেটার হিসেবে তিনবার খেলায় অর্ধ-শতক ও পাঁচ উইকেট দখল করেন। একদিনের ক্রিকেটের ইতিহাসে প্রথম ক্রিকেটার হিসেবে শহীদ আফ্রিদি সাত সহস্রাধিক রান ও ৩৫০ উইকেট দখল করেছেন। পাকিস্তান টসে জয়ী হয়ে ফিল্ডিংয়ের সিদ্ধান্ত নেয়। ওয়েস্ট ইন্ডিজ টসে জয়ী হয়ে ফিল্ডিংয়ের সিদ্ধান্ত নেয়। পাকিস্তানের ১৯২তম ওডিআই ক্রিকেটার হিসেবে হারিস সোহেলের অভিষেক ঘটে। পাকিস্তান টসে জয়ী হয়ে ফিল্ডিংয়ের সিদ্ধান্ত নেয়। বৃষ্টির কারণে খেলা দেরিতে শুরু হয় এবং প্রতিটি দলের ইনিংসের ওভার সংখ্যা কমিয়ে ৪৯ করা হয়। পরবর্তীতে আবার বৃষ্টির কারণে পাকিস্তানের জন্য সংশোধিত লক্ষ্যমাত্রা ৩১ ওভারে ১৮৯ রান করা হয়। পাকিস্তান টসে জয়ী হয়ে ফিল্ডিংয়ের সিদ্ধান্ত নেয়। ওয়েস্ট ইন্ডিজ টসে জয়ী হয়ে ব্যাটিংয়ের সিদ্ধান্ত নেয়। টুয়েন্টি২০ আন্তর্জাতিকে পাকিস্তানের পক্ষে উমর আমিন ও জুলফিকার বাবরের অভিষেক ঘটে। পাকিস্তান টসে জয়ী হয়ে ব্যাটিংয়ের সিদ্ধান্ত নেয়। টুয়েন্টি২০ আন্তর্জাতিকে পাকিস্তানের পক্ষে আসাদ আলী ও হারিস সোহেলের অভিষেক ঘটে। "WI, PAKISTAN FOR LIMITED OVERS SERIES"। ১ জুলাই ২০১৩ তারিখে মূল থেকে আর্কাইভ করা। সংগ্রহের তারিখ জুন ২৯, ২০১৩।  "WICB announces Pakistan tour schedule"। সংগ্রহের তারিখ জুন ২৯, ২০১৩।  "Awesome Afridi flattens West Indies"। ESPN Cricinfo। সংগ্রহের তারিখ ২০১৩-০৭-১৫।  "Best figures in an innings"। ESPN Cricinfo। সংগ্রহের তারিখ ২০১৩-০৭-১৫।  Numbers rumble on Afridi's day Best bowling figures in an ODI innings A fifty and five wickets in an ODI innings শহীদ আফ্রিদি প্রভিডেন্স স্টেডিয়াম ২০১৩ অ্যাশেজ সিরিজ ২০১৩-এ আন্তর্জাতিক ক্রিকেট ২০১৩ আইসিসি চ্যাম্পিয়ন্স ট্রফি ২০১৩ ওয়েস্ট ইন্ডিজ ত্রি-দেশীয় সিরিজ ২০১৩ ভারত ক্রিকেট দলের জিম্বাবুয়ে সফর ২০১৩ পাকিস্তান ক্রিকেট দলের স্কটল্যান্ড সফর ২০১৩ পাকিস্তান ক্রিকেট দলের আয়ারল্যান্ড সফর
ধোলাই খাল

ধোলাই খাল বর্তমানে পুরান ঢাকার একটি এলাকা, যা অতীতে ঢাকার একটি অন্যতম গুরুত্বপূর্ণ খাল ছিল। এটি এখানকার কারিগরী প্রতিষ্ঠান গুলোর জন্য বিখ্যাত। এখানে গাড়ির ইঞ্জিন, যন্ত্রপাতি ও অন্যান্য সরঞ্জাম মেরামতের বহু প্রতিষ্ঠান রয়েছে। সম্রাট জাহাঙ্গীরের শাসনামলে ১৬০৮ খ্রিষ্টাব্দে ইসলাম খান চিশতীকে রাজমহলের সুবেদার নিযুক্ত করেন । তিনি ১৬১০ খ্রিষ্টাব্দে বাংলার ভৌগোলিক অবস্থানের কৌশলগত ও বাণিজ্যিক দিক বিবেচনা করে রাজধানী রাজমহল থেকে সরিয়ে ঢাকায় স্থানান্তর করেন । তৎকালীন ঢাকার প্রধান জলপথ ও নগর রক্ষা পরিখা ছিল এ ধোলাই খাল। নলিনীকান্ত ভট্টশালীর মতে নগর রক্ষার পরিখা নির্মাণ ও জলপথ হিসেবে ব্যবহারের জন্য ঢাকার প্রথম সুবেদার ইসলাম খান ধোলাই খাল খনন করিয়েছিলেন। ক্ষুদ্র ব্যক্তিত্বের চাঁনমাল সরদার ছিলেন ঐতিহ্যবাহী পুরান ঢাকার নারিন্দা,ওয়ারি, ধোলাইখাল,গেন্ডারিয়া, সূত্রাপুর,সদরঘাট,সিদ্দিক বাজার সহ আশেপাশের সকল এলাকার সরদার যিনি পুরনো ঢাকার উন্নয়নের লক্ষ্যে তার ও তার সমগ্র পৈতৃক সম্পত্তির ভান্ডার বিলিন করে দেন।
প্রভিডেন্স স্টেডিয়াম

প্রভিডেন্স স্টেডিয়াম (ইংরেজি: Providence Stadium) গায়ানার একটি ক্রীড়া স্টেডিয়াম। স্টেডিয়ামটি বোর্দা’র পরিবর্তে দেশটির জাতীয় স্টেডিয়ামের মর্যাদা পেয়েছে। ২০০৭ সালের মার্চ-এপ্রিল মাসে অনুষ্ঠিত বিশ্বকাপ ক্রিকেটের সুপার এইট পর্বের খেলা আয়োজনের উদ্দেশ্যে এ স্টেডিয়াম নির্মিত হয়েছে। ২৮ মার্চ থেকে ৯ এপ্রিল, ২০০৭ তারিখের মধ্যে এখানে ৬টি খেলা অনুষ্ঠিত হয়। উল্লেখযোগ্য ঘটনা হিসেবে শ্রীলঙ্কা এবং দক্ষিণ আফ্রিকার মধ্যে অনুষ্ঠিত খেলায় ফাস্ট বোলার লাসিথ মালিঙ্গা আন্তর্জাতিক ক্রিকেটের ইতিহাসে প্রথম বোলার হিসেবে হ্যাট্রিকসহ একাধারে চার উইকেট লাভ করেছিলেন। ক্রিকেট খেলা আয়োজনের উদ্দেশ্যে নির্মিত হলেও এখানে বহু-ক্রীড়া আয়োজনেরও ব্যবস্থা রাখা হয়েছে। ভারত সরকারের অর্থায়নে গায়ানা সরকার স্টেডিয়ামটি নির্মাণ কার্য পরিচালনা করে। সিআরএন আর্কিটেক্টস এন্ড ইঞ্জিনিয়ার্সের নকশাকার সি.আর. নারায়ণ রাও এবং শাপুরজি পালোনজি গ্রুপ এর পরিকাঠামো তৈরীর দায়িত্ব নেয়। ২০০৫ সালের বন্যার ফলে পরিকাঠামো তৈরীতে দেরি হয়। মে, ২০০৫ সালে এর নির্মাণ কার্য শুরু হয়। প্রাক্কলিত ব্যয় ধার্য্য করা হয় $২৫ মিলিয়ন মার্কিন ডলারে। স্টেডিয়ামে পনের হাজার দর্শক ধারণের ক্ষমতা রয়েছে। এরফলে এটি গায়ানায় সর্ববৃহৎ স্টেডিয়ামের মর্যাদা পেয়েছে। বর্তমানে এটি বোর্দা’র পরিবর্তে টেস্ট ক্রিকেট আয়োজন করে থাকে। স্টেডিয়াম কমপ্লেক্সে বিপণী বিতান এবং বিলাসবহুল অ্যাপার্টমেন্ট রয়েছে। স্টেডিয়ামের কাছেই রয়েছে প্রিন্সেস ইন্টারন্যাশনাল হোটেল। ২০১০ আইসিসি বিশ্ব টুয়েন্টি২০ তে গ্রুপের নিউজিলণ্ড বনাম শ্রীলংকা ম্যাচ দিয়ে এই মাঠে আন্তর্জাতিক টি২০ ক্রিকেটের সূচনা হয়। টুর্নামেন্টের গ্রুপ বি ও ডি এর খেলাগুলো এই মাঠে অনুষ্ঠিত হয়। বৃষ্টি প্রবণ অঞ্চলে অবস্থান হওয়ায় এই মাঠের ১ টি ম্যাচ সম্পূর্ণ পরিত্যক্ত ও আরও ৩টি ম্যাচ ডাকওয়ার্থ-লুইস-স্টার্ন পদ্ধতি তে নির্ধারিত হয়। ২০২১ পাকিস্তান ক্রিকেট দলের ওয়েস্ট ইন্ডিজ সফরে তিনটি ম্যাচ এখানে অনুষ্ঠিত হয়। বৃষ্টি প্রবণ অঞ্চলে অবস্থান হওয়ায় এই মাঠের ২ টি ম্যাচ সম্পূর্ণ পরিত্যক্ত হয়। Cricinfo – Full length, full reward Cricinfo – Records – One-Day Internationals – Hat-tricks news.bbc.co.uk "Shapoorji Pallonji readies IPO for arm"। The Times of India। ২৩ ডিসেম্বর ২০০৬। সংগ্রহের তারিখ ২০ মার্চ ২০১২।  ওভাল স্টেডিয়াম লাসিথ মালিঙ্গা কুইন্স পার্ক ওভাল আর. প্রেমাদাসা স্টেডিয়াম ২০০৭ ক্রিকেট বিশ্বকাপ ২০১৩ পাকিস্তান ক্রিকেট দলের ওয়েস্ট ইন্ডিজ সফর